Die nugter, rasionele verantwoordeliheid van die intellek is die enigste uitweg, gaan hulle voort. Die boosheid en vernietiging om ons is ‘n feit, gemaklik om waar te neem in die konkrete werklikheid van die sigbare. Hoekom is ‘n abstrakte proses binne in die innerlike dimensies van die onsigbare, die bron van die kragtige wonderwerk wat ons wêreld eintlik nodig het?
Waar pas ons in? Ons is maar net die gewone mense wat wonder oor God en Sy heelal in ons poging om te verstaan en ‘n lewe van oorwinning op ‘n planeet te leef, wat met die feite tot ons beskikking ‘n onbelangrike plek in die groter prentjie inneem.
Net in die volgende vers in Esegiël belowe God om Sy Gees in ons binneste te gee, sodat ons in Sy weë kan wandel. Dit is ver verwyderd van die menslike pogings om die wet te onderhou. Dit is die Gees van God self wat in ons werk om Sy insettinge te ken en te leef.